钦定古今图书集成/明伦汇编/氏族典/第255卷 > 王昌
## 钦定古今图书集成/明伦汇编/氏族典/第255卷 > 王昌

按《后汉书王昌传》：“昌一名郎，赵国邯郸人也。素为卜
相工，明星历，常以为河北有天子气。时赵缪王子林
好奇数，任侠于赵魏间，多通豪猾，而郎与之亲。王莽
篡位，郎诈称子舆母故成帝讴者，百姓多信之。更始
元年十二月，林等遂立郎为天子，林为丞相。明年，光
武自蓟进军邯郸，郎战不利。二十馀日，郎少傅李立”
开门纳汉兵，郎夜亡走，道死，追斩之。